Klikstirns

De klikstirns (Thalasseus sandvicensis, ek wol Sterna sandvicensis) is in fûgel yn it skaai Thalasseus.

 Taksonomy 
Eartiids waarden de measte stirnzen yndield by it skaai Sterna. Ut DNA-ûndersyk hat bliken dien dat der sprake wie fan in fylogenysk skaai. De klikstirns waard dêrnei mei oare besibbe soarten yn it skaai Thalasseus set.

 Beskriuwing 
In folwoeksen klikstirns mjit 37 oant 43 sintimeter yn 'e lingte en hat in wjukspanwiidte fan sawat 100–110 sm. De boppekant fan 'e wjukken is ljochtgriis, wylst de ûnderkant en de hals wyt binne. De koarte sturt is foarke, itjinge yn 'e flecht goed te sjen is. Yn it briedkleed hat er in folslein swarte kroan, mei in swarte rûge túf op 'e nekke. Yn it winterkleed hat er in wite foarholle en is de swarte túf wat suterich. Mantsjes en wyfkes binne ferlykber fan uterlik. De snaffel is lang en swart mei in ljochtgiele punt. Ek de poaten binne swart.

 Fersprieding 
De klikstirns briedt yn Jeropa en Aazje oan 'e kusten fan 'e Noardsee, de Eastsee, de Atlantyske Oseaan, de Middellânske See, de Swarte See en de Kaspyske See. Winterdeis migrearret er nei Súd-Jeropa, Afrika oant de kusten fan Yndia en Sry-Lanka.

 Nederlân 
Yn 'e earste helte fan 'e 20e iuw brieden der noch 40.000 pearkes yn Nederlân. Wetterfersmoarging feroarsake in grutte delgong fan 'e soarte yn 'e jierren 1960. Dêrnei groeiden de oantallen wer oant sa'n 10.100-10.200 (2024) pearkes. Klikstirnzen briede fral yn in pear koloanjes op eilannen en kwelders yn it Waad- en Deltagebiet.

Yn Nederlân binne de klikstirnzen fan maart oant healwei novimber te sjen. Se bliuwe oan 'e kust. Winterdeis bliuwe der lytse oantallen.SOVON, oproppen 23 oktober 2025.


 Undersoarten 
De klikstirns wurdt hjoed-de-dei as in monotypyske soarte behannele, itjinge betsjut dat der gjin ûndersoarten binne. De twa eardere ûndersoarten acuflavidus en eurygnathus wurde tsjintwurdich behannele as in aparte soarte, Amerikaanske klikstirns (T. acuflavidus).

De âlde yndieling wie:  

 Thalasseus sandvicensis sandvicensis – fan Europa oant de Kaspyske See; oerwinteret yn it suden fan Afrika, Yndia en Sry Lanka.
 Thalasseus sandvicensis acuflavidus – súdeastlike kusten fan 'e Feriene Steaten fan Virginia súdlik oant Belize; oerwinteret oan 'e Golf fan Meksiko oant it Karibysk gebiet, de Atlantyske kust fan Súd-Amearika oant noardeastlik Brazylje, en oan 'e kust fan 'e Stille Oseaan fan Kolombia oant súdlik Perû.
 Thalasseus sandvicensis eurygnathus – yn 'e Kariben (Porto Riko en de Famme-eilannen), eilannen foar de kust fan Fenezuëla, de Guyana's en noardlik en eastlik Súd-Amearika fan Frânsk-Guyana oant noardlik Argentynje

De Amerikaanske klikstirns libbet yn Noard- en Súd-Amearika, fan it eastlike diel fan 'e Feriene Steaten oant Argentynje, wylst se ek te sjen binne oan 'e westkust fan Súd-Amearika súdlik nei Perû.

Amerikaanske klikstirnzen hawwe koartere snaffels en sterkere snaffels. Yn it Súdamerikaanske takson Eurygnatha is de snaffel ek folslein giel. Jonge Amerikaanske klikstirnzen hawwe gielige snaffels en folslein wite rêgen en wjukdekfearren, oars as de fûgels fan 'e Alde Wrâld, dy't folslein donkere snaffels en mear plakjes op 'e rêgen en wjukdekfearren hawwe.

 Status 
De soarte hat in grut ferspriedingsgebiet en der binne gjin oanwizingen fan grutte bedrigingen of in ôfname fan 'e populaasje. Dêrfandinne klassifisearret de IUCN de soarte as net bedrige (Least Concern, 2019) op 'e Reade list. 

Kategory:Fûgelsoarte
Kategory:Klikstirns
Kategory:Lânseigen fauna yn Albaanje
Kategory:Lânseigen fauna yn Algerije
Kategory:Lânseigen fauna yn Angoala
Kategory:Lânseigen fauna yn Azerbeidzjan
Kategory:Lânseigen fauna yn Bachrein
Kategory:Lânseigen fauna yn Belgje
Kategory:Lânseigen fauna yn Benyn	
Kategory:Lânseigen fauna yn Bosnje-Hertsegovina	
Kategory:Lânseigen fauna yn Bulgarije
Kategory:Lânseigen fauna yn Kameroen	
Kategory:Lânseigen fauna yn Kaapverdje	
Kategory:Lânseigen fauna yn Kongo (Republyk)
Kategory:Lânseigen fauna yn Kongo (Demokratyske Republyk)	
Kategory:Lânseigen fauna yn Syprus
Kategory:Lânseigen fauna yn Ivoarkust
Kategory:Lânseigen fauna yn Denemark
Kategory:Lânseigen fauna yn Egypte
Kategory:Lânseigen fauna yn Eritreä
Kategory:Lânseigen fauna yn Estlân
Kategory:Lânseigen fauna yn Frankryk
Kategory:Lânseigen fauna yn Gabon	
Kategory:Lânseigen fauna yn Gambia	
Kategory:Lânseigen fauna yn Georgje
Kategory:Lânseigen fauna yn Dútslân
Kategory:Lânseigen fauna yn Gana	
Kategory:Lânseigen fauna yn Gibraltar
Kategory:Lânseigen fauna yn Grikelân
Kategory:Lânseigen fauna yn Grenada	
Kategory:Lânseigen fauna yn Kroaasje
Kategory:Lânseigen fauna yn Guinee	
Kategory:Lânseigen fauna yn Guinee-Bissau	
Kategory:Lânseigen fauna yn Yndia
Kategory:Lânseigen fauna yn Iran
Kategory:Lânseigen fauna yn Irak
Kategory:Lânseigen fauna yn Ierlân
Kategory:Lânseigen fauna yn Israel	
Kategory:Lânseigen fauna yn Itaalje
Kategory:Lânseigen fauna yn Jordaanje
Kategory:Lânseigen fauna yn Kazachstan
Kategory:Lânseigen fauna yn Kenia	
Kategory:Lânseigen fauna yn Koeweit
Kategory:Lânseigen fauna yn Letlân	
Kategory:Lânseigen fauna yn Libanon
Kategory:Lânseigen fauna yn Libearia
Kategory:Lânseigen fauna yn Lybje	
Kategory:Lânseigen fauna yn Malta
Kategory:Lânseigen fauna yn Mauretaanje		
Kategory:Lânseigen fauna yn Marokko	
Kategory:Lânseigen fauna yn Mozambyk	
Kategory:Lânseigen fauna yn Namybje
Kategory:Lânseigen fauna yn Nederlân
Kategory:Lânseigen fauna yn Fryslân
Kategory:Lânseigen fauna yn Nigearia	
Kategory:Lânseigen fauna yn Noard-Masedoanje
Kategory:Lânseigen fauna yn Noarwegen
Kategory:Lânseigen fauna yn Oman
Kategory:Lânseigen fauna yn Pakistan
Kategory:Lânseigen fauna yn Palestina
Kategory:Lânseigen fauna yn Poalen
Kategory:Lânseigen fauna yn Portegal
Kategory:Lânseigen fauna yn Katar
Kategory:Lânseigen fauna yn Roemeenje
Kategory:Lânseigen fauna yn Sibearje
Kategory:Lânseigen fauna yn Jeropeesk Ruslân
Kategory:Lânseigen fauna yn Saûdy-Araabje
Kategory:Lânseigen fauna yn Senegal
Kategory:Lânseigen fauna yn Sierra Leöane	
Kategory:Lânseigen fauna yn Sloveenje
Kategory:Lânseigen fauna yn Súd-Afrika	
Kategory:Lânseigen fauna yn Spanje
Kategory:Lânseigen fauna yn Sry Lanka	
Kategory:Lânseigen fauna yn Sûdan
Kategory:Lânseigen fauna yn Sweden
Kategory:Lânseigen fauna yn Switserlân	
Kategory:Lânseigen fauna yn Syrje
Kategory:Lânseigen fauna yn Tanzania	
Kategory:Lânseigen fauna yn Togo	
Kategory:Lânseigen fauna yn Tuneezje
Kategory:Lânseigen fauna yn Turkije
Kategory:Lânseigen fauna yn de Oekraïne
Kategory:Lânseigen fauna yn de Feriene Arabyske Emiraten
Kategory:Lânseigen fauna yn Ingelân
Kategory:Lânseigen fauna yn Skotlân
Kategory:Lânseigen fauna yn Wales
Kategory:Lânseigen fauna yn Noard-Ierlân
Kategory:Lânseigen fauna yn de Westlike Sahara	
Kategory:Lânseigen fauna yn Jemen